Τα πρότυπα είναι σελίδες με προμορφοποιημένο περιεχόμενο, που μπορεί να χρησιμοποιηθεί αυτούσιο σε πολλά λήμματα, π.χ. ένας κατάλογος με θέματα της ελληνικής μυθολογίας ή πίνακας με τους Πρωθυπουργούς της Ελλάδας ή ένα πλαίσιο πληροφοριών με πληροφορίες, κλπ. Σε ορισμένες περιπτώσεις κάποια πρότυπα μπορεί να επεξεργάζονται και περιεχόμενο που τους δίνουμε ως παραμέτρους.
Εισαγωγή προτύπου από την επεξεργασία
Για να εισαγάγετε πρότυπο σε λήμμα, επιλέξτε στο μενού «Εισαγωγή -> Πρότυπο» και κάντε αναζητηση για το όνομά του. Στην περίπτωση που κάνετε επεξεργασία με κώδικα, γράψτε το όνομά του μέσα σε διπλά άγκιστρα, π.χ.{{Πρωθυπουργοί της Ελλάδας}} (σχετικό παράδειγμα εδώ). Θα εμφανιστεί αυτόματα, εφόσον βέβαια το πρότυπο υπάρχει ήδη, αλλιώς θα εμφανιστεί κόκκινος σύνδεσμος. Σε αυτή την περίπτωση, αφαιρέστε το πρότυπο έως ότου δημιουργηθεί. Δείτε περισσότερα στο Βικιπαίδεια:Πρότυπα.